钦定古今图书集成/理学汇编/经籍典/第037卷 > 《刘向赞》前人
## 钦定古今图书集成/理学汇编/经籍典/第037卷 > 《刘向赞》前人

仲尼称材难，不其然与？自孔子后，缀文之士众矣，唯
孟轲、孙况、董仲舒、司马迁、刘向、扬雄。此数公者，皆博
物洽闻，通达古今，其言有补于世。《传》曰：“圣人不出其
间，必有命世者。”岂近是乎？刘氏《洪范论》发明《大传》，著
天人之应；《七略》剖判艺文，综百家之绪；《三统历谱考》，
步日月五星之度，有意其推本之也。